Diari Oficial de la Generalitat Valenciana


Sumari del DOGV 5947, del 04-02-2009 (2009/1135)

ORDRE de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5947

Data del DOGV
:   04-02-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/1135


Data del document
:   30-12-2008

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * Servici Valencià d'Ocupació i Formació
    * societat sense fins de lucre
    * aturat
    * ajuda pública
    * formació professional
    * ensenyament professional
    * institució pública
    * ajuda a l'ocupació
    * sindicat
    * administració local
    * empresa pública
    * suport econòmic
    * organització patronal

ORDRE de 30 de desembre de 2008, de la Conselleria d'Economia, Hisenda i Ocupació, per la qual es determina el Programa de Formació Professional per a l'Ocupació i es regulen i es convoquen subvencions per a la realització d'accions formatives dirigides prioritàriament als treballadors desocupats durant l'exercici de 2009. [2009/1135]
L'actual situació del mercat de treball obliga a les administracions laborals a adoptar línies d'actuació que donen una resposta àgil i efectiva a les demandes dels ciutadans que es troben en situació de desocupació, per a facilitar-los l'accés als recursos o instruments que els permeten la seua incorporació a l'activitat laboral. Per este motiu, des del Consell, es treballa perquè la formació professional per a l'ocupació que s'impartix amb els recursos públics, responga als canvis constants dels entorns productius cooperant en la millora de l'empleabilitat dels treballadors, afavorint així mateix la dinamització de l'economia valenciana.
A una adequada preparació dels recursos humans es dirigix esta convocatòria d'ajudes que atén, prioritàriament, a la formació de les persones que es troben en situació de desocupació però que, a més, permetrà per segon any que participen així mateix en estes accions formatives treballadors ocupats, trencant la separació entre formació ocupacional i contínua, per a desenvolupar una formació per a l'ocupació en què tot aquell ciutadà que estiga disposat a millorar la seua qualificació professional tinga, a través d'estes accions, més possibilitats.
En este sentit, la present Ordre suposa la incorporació a la regulació de les ajudes dirigides a la formació per a l'ocupació d'aquelles clàusules que són aplicables després de la publicació del Reial Decret 395/2007, de 23 de març, pel qual es regula el subsistema de formació professional per a l'ocupació, tenint en compte que en la seua disposició derogatòria única deroga expressament el Reial Decret 631/1993, de 3 de maig, pel qual es regula el Pla Nacional de Formació i Inserció Laboral. S'incorporen així mateix les previsions recollides en l'Ordre TAS/718/2008, de 7 de març, per la qual es desenvolupa el citat Reial Decret, en matèria de formació d'oferta i s'establixen les bases reguladores per a la concessió de subvencions públiques destinades al seu finançament, publicat en data 18 de març de 2008.
Tenint en compte este nou marc jurídic en què es desenrotllarà el Programa de Formació per a l'Ocupació, en esta convocatòria es consoliden els objectius que la Conselleria d'Economia, Hisenda i Ocupació ha desenvolupat en els últims anys fonamentalment quant a la necessitat incrementar els temps d'impartició de les accions formatives, afavorint el deserotllament de projectes formatius en què s'assumix el compromís d'inserció o contractació, la simplificació de tràmits administratius, millorant la qualitat de la formació i reforçant les mesures de control. Per este motiu, recollint la present convocatòria el principi de plurianualitat que establix l'article 25 del citat RD 395/2007 i perquè el desenvolupament de les accions formatives puguen executar-se en els períodes més adequats en funció de les especialitats formatives, amb caràcter general s'establix la possibilitat que el desenvolupament de les accions formatives que s'inicien durant el pròxim exercici 2009 puguen continuar executant-se fins al mes d'abril del 2010, en les condicions que s'establixen el capítol VI d'esta ordre.
En virtut de tot això, oït el Consell Valencià de Formació Professional, i fent ús de les facultats que em conferix la Llei 5/1983, de 30 de Desembre, de Consell, i el Decret 129/2007, de 27 de juliol, del Consell, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
Dispose
Títol I
Normes generals
Capítol I
Objecte i modalitats de subvenció
Article 1. Objecte
L'objecte de la present Ordre és regular i convocar subvencions per a l'exercici 2009, a fi de fomentar i gestionar accions formatives dirigides prioritàriament a treballadores i treballadors en situació de desocupació, a fi de proporcionar-los la qualificació professional per a exercir una ocupació concreta i adequada a les necessitats del mercat de treball en la Comunitat Valenciana.
La situació laboral del treballador participant en una acció formativa en el moment d'incorporar-se a esta, determinarà la seua condició de treballador desocupat o ocupat.
Article 2. Modalitats de subvenció
Les subvencions previstes en la present Ordre revestiran les modalitats següents:
a) Subvencions destinades a compensar els costos abonables derivats de la impartició de les especialitats formatives homologades incloses en el fitxer d'especialitats formatives del Servici Públic d'Ocupació Estatal (INEM).
b) Ajudes destinades a l'alumnat desocupat assistent a les accions formatives subvencionades d'acord amb allò que s'ha assenyalat en l'apartat a).
c) Ajudes destinades als alumnes desocupats assistents a les accions formatives dirigides prioritàriament a treballadors desocupats, subvencionades a càrrec d'altres fons transferits per l'Àrea d'Ocupació del Ministeri de Treball i Immigració.
Capítol II
Disposicions comunes a les distintes modalitats de subvenció
Article 3. Òrgans competents
1. La gestió d'estes subvencions correspondrà al Servici Valencià d'Ocupació i Formació (d'ara en avant, SERVEF), sent òrgans instructors les direccions territorials d'Ocupació del SERVEF, excepte en el cas que l'entitat s'aculla a la Via 2 o a la Via 4 de programació de les previstes en l'article 23 de la present Ordre i l'àmbit d'execució de les accions formatives previstes supere al territori d'una província, i en este cas l'òrgan instructor serà la Direcció General de Formació i Qualificació Professional.
2. L'òrgan competent per a atorgar les subvencions serà el director general del SERVEF o òrgan en què delegue.
Article 4. Causes de reintegrament de subvencions
1. A més de les causes d'invalidesa de la resolució de concessió, arreplegades en l'article 36 de la Llei 38/2003, de 17 de novembre, General de Subvencions, donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'esta, els casos previstos en l'article 37 de la Llei General de Subvencions.
2. En el cas d'incompliments parcials el SERVEF determinarà la quantitat que ha de reintegrar el beneficiari, aplicant al principi de proporcionalitat en funció dels costos justificats i les actuacions acreditades, de conformitat amb el que disposa el número 2 de l'article 37 de la Llei 38/2003, de 17 de novembre, General de Subvencions, en relació amb la lletra n), de l'apartat 3 de l'article 17 de la dita Llei.
Article 5. Procediment de reintegrament
El procediment de reintegrament de subvencions es regirà per les disposicions generals dels procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pel qual disposa el títol II, capítol II, «Del procediment de reintegrament», de la Llei 38/2003, de 17 de novembre, General de Subvencions.
Article 6. Interés de demora
Les quantitats que s'han de reintegrar tindran la consideració d'ingressos de dret públic de naturalesa no tributària, sent-los d'aplicació, als efectes del càlcul, l'interés legal dels diners en els termes establits en l'article 38 de la Llei 38/2003, de 17 de novembre, General de Subvencions.
Article 7. Procediment sancionador
Si es detectara alguna de les infraccions tipificades en el títol IV de la Llei 38/2003, de 17 de novembre, General de Subvencions, se seguirà el procediment establit en l'article 67 de la dita Llei.
Títol II
De les Subvencions a Accions Formatives
Capitol I
Beneficiaris
Article 8. Beneficiaris
1. Podran ser beneficiaris de les subvencions previstes en la lletra a), de l'article 2, de la present Ordre:
a) Les empreses públiques o privades.
b) Les entitats locals.
c) Les organitzacions empresarials.
d) Les organitzacions sindicals.
e) Altres entitats sense ànim de lucre.
f) Centres Integrats Públics de Formació Professional.
2. En els anteriors supòsits haurà de disposar-se de centre de formació degudament homologat en les especialitats formatives que es pretenguen desenrotllar a l'empara de la present Ordre, abans de la finalització del termini de presentació de sol·licituds, excepte per a les empreses i associacions d'empreses que assumisquen un compromís de contractació o inserció laboral, acollides al que preveu l'article 23.1. c) Via 3, en què este requisit haurà de complir-se en el moment de dictar la corresponent resolució de concessió, i per als Centres Integrats Públics de Formació Professional acollits al que preveu l'article 23.1. d) Via 4, que s'acolliran al que preveu la seua normativa específica.
No podran obtindre la condició de beneficiari aquelles persones o entitats en què concórrega alguna de les circumstàncies a què es referix l'article 13.2 i 3 de la Llei 38/2003, de 17 de novembre, General de Subvencions.
Tampoc podran obtindre la condició de beneficiari, les empreses que estiguen subjectes a una ordre de recuperació pendent després d'una decisió prèvia de la Comissió que haja declarat una ajuda il·legal i incompatible amb el mercat comú.
3. Serà requisit per a la concessió de les subvencions i per al pagament d'estes que els beneficiaris es troben al corrent en el pagament d'obligacions per reintegrament de subvencions. S'entendran que estan al corrent quan no tinguen deutes amb l'administració per reintegrament de subvencions en període executiu, d'acord amb el que preveu l'article 21 del Reglament de la Llei General de Subvencions.
Article 9. Obligacions dels beneficiaris
Són obligacions de les entitats beneficiàries:
a) Realitzar les accions formatives subvencionades segons el que preveu esta ordre i en la resolució de concessió.
b) Justificar davant del SERVEF, el compliment dels requisits i les condicions exigides en esta ordre.
c) Justificar davant del SERVEF, en el termini i en els termes establits en la present Orde, la realització de les accions formatives i les despeses subvencionades.
d) Facilitar al SERVEF les tasques de seguiment i control tècnic.
e) Sotmetre's a les actuacions de comprovació, a efectuar pel SERVEF, així com qualssevol altres de comprovació i control financer que puguen realitzar els òrgans de control competents, tant nacionals com comunitaris, aportant quanta informació li siga requerida en l'exercici de les actuacions anteriors.
f) Conservar els documents justificatius de l'aplicació dels fons rebuts, inclosos els documents electrònics, en tant puguen ser objecte de les actuacions de comprovació i control. D'acord amb el que preveu l'article 90 del Reglament (CE) NÚM. 1083/2006, del Consell, d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i es deroga el Reglament (CE) núm. 1260/1999, els documents justificatius relacionats amb les despeses i amb les auditories, hauran de conservar-se durant un període mínim de tres anys a partir del tancament del Programa Operatiu, que en el present cas estén la seua vigència durant el període 2007-2013. Les entitats que, sense haver transcorregut l'esmentat període, decidisquen suspendre la seua activitat o dissoldre's, hauran de remetre una còpia de l'esmentada documentació al SERVEF.
g) Comunicar al SERVEF la concessió de qualssevol altres subvencions, ajudes, ingressos o recursos, provinents de qualsevol altra administració o ens públic o privat que tinguen com a objecte el finançament de les activitats subvencionades.
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.
h) Donar a conéixer de forma inequívoca que es tracta d'una acció subvencionada per la Conselleria d'Economia, Hisenda i Ocupació de la Generalitat, i cofinançada pel Fons Social Europeu, de conformitat amb les instruccions i els models que a este efecte subministre el SERVEF.
i) Acreditar amb anterioritat a dictar-se la proposta de resolució de concessió que es troba al corrent en el compliment de les seues obligacions tributàries i davant de la Seguretat Social en els termes establits reglamentàriament.
j) Disposar dels llibres comptables, registres diligenciats i la resta de documents degudament auditats en els termes exigits per les legislacions mercantil i sectorial aplicable al beneficiari en cada cas.
k) Portar comptabilitat separada de les despeses imputables a cada subvenció concedida.
l) En el cas de realitzar Pràctiques Professionals no Laborals (d'ara en avant PNL), comunicar als representants legals dels treballadors dels centres laborals en què es desenrotllen les pràctiques, així com a la Inspecció Provincial de Treball corresponent, la relació d'alumnes participants en este Programa, la seua duració, i el seu programa formatiu. Esta comunicació haurà de tenir lloc abans de l'inici de la PNL.
m) No percebre cap quantitat d'alumnat participant en l'acció subvencionada.
n) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
ñ) Respectar el nivell acadèmic exigit per al personal docent de cada especialitat formativa, així com aquelles característiques personals dels docents que hagueren sigut objecte de valoració per l'òrgan col'legiat.
o) Cooperar en la tramitació de les ajudes als alumnes previstes en el títol IV de la present Ordre.
Capítol II
De les sol·licituds i concessió de subvencions
Article10. Presentació de sol·licituds i documentació
1. Les sol·licituds es presentaran en qualsevol dels registres del SERVEF o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, utilitzant per a això els models normalitzats establits a este efecte.
Cada sol·licitud es formularà incloent totes les accions formatives corresponents a la persona o entitat sol·licitant, en el seu àmbit provincial, amb indicació de la via de programació triada d'acord amb l'article 23.
En el cas d'acollir-se a la Via 2 de programació i de contemplar la realització d'accions formatives en més d'una província la sol·licitud es podrà presentar davant de la Direcció General de Formació i Qualificació Professional.
2. Tota sol·licitud haurà d'anar acompanyada de la documentació següent:
a) Documentació acreditativa i identificadora de la persona o entitat sol·licitant i del seu representant legal.
b) Document d'identificació fiscal de la persona o entitat sol·licitant.
c) Dades de domiciliació bancària segons model facilitat a este efecte (fitxa de manteniment de tercers).
d) Autorització expressa al SERVEF per a obtindre a través de tècniques electròniques, informàtiques o telemàtiques, les dades acreditatives que l'entitat sol·licitant es troba al corrent del compliment de les seues obligacions tributàries amb la Hisenda estatal i amb la Hisenda autonòmica valenciana, així com de les seues obligacions amb la Seguretat Social. En qualsevol altre cas, hauran d'aportar-se certificats originals positius, o còpia compulsada, de l'Agència Estatal de l'administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressiva d'estar al corrent en el compliment de les obligacions fiscals i amb la Seguretat Social, la validesa de la qual haurà d'estendre's a la data d'atorgament de l'ajuda.
e) Document acreditatiu de l'últim abonament de l'Impost d'Activitats Econòmiques (IAE), o declaració responsable de la seua exempció o no subjecció.
f) Declaració responsable de no trobar-se en cap dels supòsits de l'article 13.2 i 3, de la Llei 38/2003, de 17 de novembre, General de Subvencions, segons model normalitzat.
g) Projecte de les accions formatives que es desitja impartir, el nombre del qual no podrà ser superior al de sis accions per aula homologada en el cas d'acollir-se a la Via 1 de programació, per a la qual cosa se'ls donarà un ordre de prioritat. Es procedirà a la denegació d'aquelles sol'licituds relacionades que superen el dit número, sense procedir a la valoració prevista en l'article 14 de la present Ordre. En el supòsit d'acollir-se a la Via 2 de programació el total del projecte de les accions formatives per entitat no podrà superar la quantia de 500.000 euros.
Les accions que s'han de realitzar hauran d'estar incloses en el Fitxer d'Especialitats Formatives del SPEE vigents a partir de l'1 de gener de 2009.
El projecte es presentarà en paper i en suport CD, segons model normalitzat.
h) Les empreses que s'acullen a la Via 3 de programació prevista en l'article 23, i que hagueren sigut subvencionades en els exercicis 2007 i/o 2008, hauran d'aportar els documents TC-2 corresponents als mesos de novembre dels anys 2006, 2007 i 2008, a fi d'acreditar que almenys el 70% de la seua plantilla mitjana és personal fix.
3. En el cas que algun dels documents mencionats en l'anterior apartat estigueren en poder de l'administració, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o dependència en què van ser presentats i que no hagen transcorregut més de cinc anys des de la finalització del procediment a què corresponguen.
4. Amb caràcter voluntari es podrà aportar la següent documentació acreditativa de:
- Que l'entitat sol·licitant està legalment autoritzada per la Conselleria d'Educació per a impartir cicles formatius de Formació Professional del sistema educatiu, de conformitat amb el Reial Decret 332/1992, de 3 d'abril, sobre autoritzacions de centres docents privats per a impartir ensenyances de règim general no universitàries (BOE de 9 d'abril de 1992).
- El grau d'inserció o de contractació aconseguit i degudament acreditat, si és el cas, en l'últim exercici, d'acord amb el que establix l'annex I a la present Ordre.
- Estar acreditada en norma de qualitat ISO per una entitat acreditada certificadora.
Esta documentació s'aportarà junt amb la resta de la documentació exigida en el termini assenyalat en l'article 12.1, no acceptant-se la que es presente en un termini posterior.
5. Quan la sol·licitud no reunisca els requisits establits en la present Ordre, o no s'acompanye la documentació que d'acord amb esta resulte exigible, de conformitat amb el que preveu l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es requerirà als interessats perquè, en un termini de 10 dies, esmenen la falta o acompanyen els documents necessaris, amb indicació que, si així no ho feren, li'ls tindrà per desistits de la seua petició, prèvia resolució del director general del SERVEF o persona en qui delegue, que haurà de ser dictada en els termes que preveu l'article 42 de l'esmentada Llei.
Article 11. Projecte d'acció formativa
El projecte d'acció formativa, que d'acord amb l'article 10.2, lletra g) d'esta ordre, han de presentar les persones físiques o entitats sol·licitants, recollirà per esta ordre els aspectes següents:
1. Dades generals de l'acció formativa
- Codi i nom de l'especialitat, i en el cas de la Via 1 prevista en l'article 23.1 a) de la present Ordre a més el numeral corresponent.
- Direcció completa del lloc d'impartició, que haurà de coincidir amb el domicili homologat.
- Priorització de les accions, quan es tracte d'una sol·licitud a l'empara de la Via 2 de programació.
- Nombre de participants (entre 6 i 17 a excepció de la Via 3 de programació, en què no s'exigix un nombre mínim).
- Nombre d'hores, quan es tracte de les Vies 2, 3 i 4 de les previstes en l'article 23.1 de la present Ordre.
2. Compromís d'inserció
Haurà d'indicar-se en este apartat, si és el cas, el compromís d'inserció laboral o de contractació de l'alumnat que finalitze el curs.
3. En el cas de les Vies 2, 3 i 4 de les previstes en l'article 23.1 de la present Ordre, els cursos en què s'impartisca la totalitat del programa de la corresponent especialitat o tinguen una duració igual o superior a 250 hores, hauran d'afegir l'especialitat complementària de sensibilització mediambiental, amb una duració de 9 hores, codi FCOA02, dirigit a introduir l'alumnat en el coneixement dels principals problemes mediambientals, tant en l'àmbit general com en el laboral, i les seues possibles solucions.
Per a totes les Vies previstes en l'article 23.1 de la present Ordre i amb caràcter voluntari es podran impartir, a més de l'especialitat principal, les especialitats formatives complementàries FCOI01, amb una duració de 10 hores, o la FCOI02, amb una duració de 25 hores, dirigides a l'alfabetització informàtica, sempre que l'entitat estiga homologada per a impartir l'especialitat complementària triada, i sempre que els continguts formatius de l'especialitat principal sol·licitada no siga coincidents amb els continguts de la mencionada especialitat complementària.
4. Si es preveu la realització de PNL, s'haurà d'incloure el nom de l'empresa o empreses on es realitzaran estes, amb expressió de la seua activitat principal i del programa formatiu a desenvolupar en cada una d'elles. A més hauran de complir els requisits assenyalats en l'article 33 de la present Ordre.
5. Indicació expressa de les dades del perfil del professorat d'acord amb el que preveu el corresponent programa formatiu i en l'annex I a esta ordre, que posen de manifest la seua idoneïtat per a impartir la docència en qüestió. El SERVEF podrà sol·licitar tots aquells certificats dels extrems continguts en el dit perfil que considere convenient.
6. Desglossament del pressupost necessari per a dur a terme l'acció formativa, únicament en el cas de sol·licitar quanties inferiors a les establides, amb caràcter general, en l'article 16.
7. Si és el cas, entitats o organismes que col·laboren en el finançament de l'acció.
8. Proposta organitzativa.
9. Indicació, si és el cas, que es pretén que els alumnes accedisquen, amb els previs tràmits oportuns, als carnets professionals a què es referix l'Ordre de 23 d'abril de 1997, de la Conselleria d'Ocupació, Indústria i Comerç, o qualsevol altra professió o activitat regulada.
Article 12 .Termini de presentació
1. Per a les Vies 1 i 2 de programació establida en l'article 23, les sol·licituds de subvenció es presentaran en el termini de 30 dies naturals a comptar de l'endemà a la publicació de la present Ordre en el Diari Oficial de la Comunitat.
2. En el cas de la via 3, el termini de presentació de sol·licituds a què es referix l'apartat anterior finalitzarà el 30 de setembre de 2009, i quedarà condicionada l'obtenció de l'ajuda a l'existència de crèdit disponible. Les sol·licituds es formularan com a mínim un mes abans de la data d'inici prevista per al curs en qüestió.
3. Per a la Via 4 el termini de presentació de sol·licituds finalitzarà el 30 d'abril de 2009, podent ser ampliat, abans del seu venciment, pel director general del SERVEF.
Article 13. Procediment de concessió.
El procediment de concessió de les subvencions recollides en l'article 2.a) d'esta ordre es tramitarà en règim de concurrència competitiva, en els termes establits en el títol I de la Llei 38/2003, de 17 de novembre, General de Subvencions, excepte les sol·licituds acollides a la via 3 de programació prevista en l'article 23 de la present Ordre que es tramitaran en règim de concessió directa a l'empara del que preveu l'article 23-3, tercer paràgraf, del Reial Decret 395/2007, de 23 de març.
Article 14. Valoració de les sol·licituds
1. Les sol·licituds presentades a l'empara de la present Ordre seran sotmeses a una comprovació a fi de verificar el compliment de les condicions imposades per a adquirir la condició de beneficiari de la subvenció.
2. Tota sol·licitud efectuada a l'empara de la via 1 de programació prevista en l'article 23.1 de la present Ordre, estarà subjecta a:
A) Un examen i avaluació dels projectes presentats, efectuada pels tècnics de la corresponent Direcció Territorial, en què s'analitzaran:
- L'adequació de l'acció formativa a la programació establida per la Direcció General de Formació i Qualificació Professional, i que figura en l'annex II;
- Que el sol·licitant està homologat en l'especialitat formativa que sol·licita;
- Els requisits acadèmics i metodològics del professorat;
- El grau d'inserció aconseguit per l'entitat en l'últim exercici amb caràcter global;
- Resultat de l'Avaluació de la Formació professional per a l'ocupació realitzada pels alumnes (EFO) d'anteriors exercicis;
- Resultat de l'avaluació de la Formació professional per a l'ocupació realitzada pels tècnics d'enllaç (EFOTEC) d'anteriors exercicis;
- Realització de Pràctiques Professionals No Laborals;
- L'acreditació de l'entitat en normes ISO de qualitat;
- L'acreditació del centre com a entitat autoritzada per a impartir cicles formatius de Formació Professional Específica, o la condició d'Institut Tecnològic, sempre que estos tinguen relació amb l'especialitat sol·licitada.
B) Una valoració material a càrrec d'un òrgan col·legiat, la composició del qual en la lletra C) d'este apartat, que valorarà les peticions corresponents a cada província, en què s'analitzaran.
- L'experiència professional i docent del professorat.
- L'oportunitat de l'acció.
Estes valoracions se subjectaran als criteris que consten en l'annex I de la present norma. Si com a conseqüència d'esta valoració la puntuació de diverses entitats fóra coincident, i fóra necessari desfer el dit empat a fi de determinar la possible entitat beneficiària d'una subvenció, el comité de valoració atorgarà la preferència a aquella sol·licitud l'expedient de la qual haja sigut completat primer.
C) Composició de l'òrgan col·legiat:
President:
El cap del Servici territorial de Formació, o persona que el substituïsca.
Vocals:
- Un màxim de quatre tècnics del corresponent Servici territorial.
El director territorial d'Ocupació corresponent, seran designats els vocals que integren el referit òrgan col·legiat.
D) Seran valorades en primer lloc aquelles sol·licituds referides a especialitats assenyalades com prioritàries en l'annex II.
E) Realitzada la valoració, l'òrgan col·legiat, emetrà els informes necessaris en què es concrete el resultat de l'avaluació efectuada.
3. Les sol·licituds efectuades a l'empara de la via 2 de programació prevista en l'article 23.1 de la present Ordre, seran objecte d'una valoració en què s'analitzarà:
- L'àmbit de desenrotllament de les accions formatives propostes.
- Si l'entitat disposa de capacitat suficient per a la realització de les accions formatives previstes.
L'òrgan col·legiat previst en el número 7 d'este article efectuarà una valoració positiva o negativa de cada un dels indicats aspectes, de la qual traslladarà a l'òrgan instructor, tenint un caràcter excloent la valoració negativa.
4. S'adonarà dels resultats de les valoracions al Grup de Treball del Consell Valencià de Formació Professional.
5. En les sol·licituds efectuades a l'empara de la via 3 de programació prevista en l'article 23.1 de la present Ordre, es comprovarà la infraestructura docent, que serà excloent en el cas de ser negativa, el programa a impartir, el nivell del professorat, i, si és el cas, el resultat de l'EFO i EFOTEC d'anteriors exercicis.
La dita comprovació serà efectuada per part del Servici Territorial de Formació corresponent.
6. Les sol·licituds efectuades a l'empara de la via 4 de programació prevista en l'article 23 de la present Ordre, seran objecte d'una valoració en què s'analitzarà:
- L'àmbit de desenrotllament de les accions formatives propostes i l'oportunitat d'estes.
- Si el centre disposa de capacitat suficient per a la realització de les accions formatives previstes.
L'òrgan col·legiat previst en el número 7 d'este article efectuarà una valoració positiva o negativa de cada un dels indicats aspectes, de la que traslladarà a l'òrgan instructor, tenint un caràcter excloent la valoració negativa.
7. Les sol·licituds efectuades a l'empara de les vies 2 i 4 de programació previstes en l'article 23.1 de la present Ordre, seran objecte de valoració per un òrgan col·legiat d'àmbit autonòmic, format per quatre tècnics al servici de la Direcció General de Formació i Qualificació Professional i presidida pel Cap d'Àrea de Formació i Qualificació Professional, d'acord amb el que preveu l'article 22.1 de la Llei 38/203, de 17 de novembre, General de Subvencions.
8. L'òrgan instructor, a la vista de l'expedient i del corresponent informe de valoració o comprovació, procedirà a formular la proposta de resolució provisional que haurà d'estar prou motivada, amb indicació dels factors o criteris tinguts en compte en la valoració i la seua aplicació concreta.
Article 15. Resolució i recursos
1. Vista la proposta efectuada per l'òrgan instructor, el director general de SERVEF, o òrgan en qui delegue, dictarà la resolució procedent.
2. La resolució serà motivada i fixarà expressament la quantia total concedida i incorporarà, si és el cas, les condicions, el compromís assumit d'inserció o de contractació dels alumnes, les obligacions i les determinacions accessòries a què haja de subjectar-se l'entitat beneficiària d'esta.
En el supòsit de sol·licituds efectuades a l'empara de la Via 2 de programació de l'article 23.1 de la present Ordre, la resolució podrà revestir la forma de Conveni, per implicar un tancament convencional, recollint almenys allò que s'ha assenyalat en l'anterior paràgraf.
3. El termini màxim per a resoldre i notificar la resolució procedent serà de sis mesos a comptar de l'endemà de la publicació de la Resolució per la qual es dóna publicitat a les línies de crèdit i a l'import global màxim destinat a la concessió de les subvencions.
Dins del termini abans assenyalat, l'ordre per a resoldre i notificar la pertinent resolució, en el cas de sol·licituds acollides a la Via 1 de l'article 23 de la present Ordre, serà el següent:
1r. Sol·licituds efectuades en relació amb necessitats una comarca concreta, d'acord amb l'annex II i assenyalades com prioritàries en el dit annex.
2n. Sol·licituds efectuades que responguen a les necessitats globals d'una província, d'acord amb l'annex II i assenyalades com prioritàries en el dit annex.
3r. Sol·licituds efectuades en relació amb necessitats no prioritàries d'una comarca concreta, d'acord amb l'annex II.
4t. Sol·licituds efectuades en relació amb necessitats no prioritàries d'una província, d'acord amb l'annex II
5t. Sol·licituds d'especialitats prioritàries valorades positivament, no resoltes en els apartats anteriors, per ordre de puntuació provincial.
6t. Després de les anteriors fases, la resta de sol·licituds valorades positivament, sense que es puguen subvencionar la realització en cada província de més de tres accions formatives per cada una de les especialitats previstes en l'annex II de la present Ordre, podent incrementar-se el dit límit fins a esgotar la dotació pressupostària.
En el cas de sol·licituds acollides a la Via 2 de l'article 23.1 de la present Ordre en el supòsit que l'import total sol·licitat siga superior al pressupost destinat a esta Via, excepcionalment, es podrà procedir, al prorrateig de forma proporcional a les accions formatives valorades positivament, entre els beneficiaris, de l'import global màxim destinat a les subvencions d'esta Via, d'acord amb el que preveu l'article 22-1 de la Llei 38/2003, de 17 de novembre, General de Subvencions.
En el cas de sol·licituds acollides a la Via 3 de l'article 23 de la present Ordre, els expedients seran resolts a mesura que estos siguen completats i efectuada la comprovació dels extrems previstos en l'article 14.5, fins a esgotar el pressupost assignat.
Així mateix, tant en la Via 2 com en la Via 4, s'exceptua el requisit de fixar un ordre de prelació entre les sol·licituds presentades que reunisquen els requisits establits, per al cas que el crèdit consignat en la convocatòria fóra suficient, atenent al nombre de sol·licituds una vegada finalitzat el termini de presentació.
4. Una vegada transcorregut el termini anterior sense que s'haja dictat i notificat resolució expressa, s'entendrà desestimada la sol·licitud per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.
5. La resolució es notificarà als interessats en els termes que preveu l'article 58 de la Llei 30/1992, de Règim Jurídic de les Administracions Públiques i del procediment Administratiu Comú, en la redacció donada en la Llei 4/1999.
D'acord amb el que preveu l'article 18-1 de la Llei 38/2003, de 17 de Novembre, General de Subvencions es donarà publicitat de les subvencions concedides a l'empara de la present Ordre.
6. Les resolucions que dicte el director general del SERVEF a l'empara de la present Ordre esgoten la via administrativa, i contra elles podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l'endemà a la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. I això, sense perjuí del que disposen els articles 116 i 117 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercitar, si és el cas, qualsevol altre recurs que consideren convenient.
7. En el supòsit que les entitats interessades foren administracions públiques, es podrà interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.
Article 16. Quantia de la subvenció
1. La subvenció total per a la realització de l'acció formativa s'establirà multiplicant el nombre d'hores, pel nombre d'alumnes per la suma dels mòduls econòmics «A» i «B» de cada especialitat vigents al 01.01.2008, o, si és el cas, pel mòdul total que li corresponga, tot això s'indicarà en la pàgina web del SERVEF.
Les subvencions concedides basant-se en el que preveu la present Ordre són susceptibles de ser cofinançades fins a un 80% pel Fons Social Europeu (FSE), a càrrec del Programa Operatiu nombre 2007ES05UPO001, aprovat en data 14 de desembre de 2007 per al període 2007-2013.
2. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
3. Les ajudes concedides basant-se en esta ordre seran incompatibles amb la percepció d'altres subvencions, ajudes, ingressos o recursos per a la mateixa finalitat, procedents de qualssevol administracions o ens públics o privats, nacionals, de la Unió Europea o d'organismes internacionals.
Article 17. Modificació de la resolució
Tota alteració de les condicions tingudes en compte per a la concessió de la subvenció, i en tot cas l'obtenció concurrent d'altres aportacions fóra dels casos permesos en les normes reguladores, podrà donar lloc a la modificació de la resolució de concessió, en els termes establits en la normativa reguladora de la subvenció.
Article 18. Pagament de les subvencions
1. D'acord amb la normativa estatal, podrà avançar-se a l'entitat beneficiària fins al màxim legal previst de l'import de l'ajuda previ aval bancari a favor del SERVEF per a la qual cosa, sempre que no tinga la consideració d'administració pública d'acord amb l'article 3 de la Llei 38/2003, de 17 de novembre, haurà de disposar d'un compte bancari específic al qual se li transferirà el dit import, prèvia comunicació del número del dit compte.
Les bestretes hauran de sol·licitar-se, aportant la corresponent carta de pagament si és el cas, abans del 16 de novembre de 2009 i sempre abans que haja finalitzat l'acció formativa.
2. La justificació de la possible bestreta i/o el pagament de la subvenció es faran efectius al finalitzar l'acció subvencionada, prèvia presentació d'un compte justificatiu, d'acord amb allò que s'ha assenyalat en l'article 72 del Reglament de la Llei General de Subvencions, a través de l'aplicació SIDEC, que haurà de ser descarregada per l'entitat beneficiària de la pàgina web (www.servef.és).
El dit compte justificatiu haurà de contindre la documentació següent:
a) una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades;
b) una memòria econòmica justificativa del cost de les activitats realitzades, que contindrà:
- una relació classificada de les despeses i inversions de l'activitat, amb indicació del creditor i del document, el seu import, data d'emissió i data de pagament, així com la quantia imputada si és el cas;
- les factures o document de valor probatori equivalent en el tràfic mercantil o amb eficàcia administrativa incorporats en la relació a què es fa referència en el paràgraf anterior i la documentació acreditativa del pagament. Quan la persona física que emeta una factura siga la beneficiària de la subvenció, o forme part de la Comunitat de Béns beneficiària, es farà constar expressament esta circumstància, no admetent-se esta en cas contrari.
- indicació dels criteris de repartiment dels costos incorporats a la relació de despeses abans citada;
- una relació detallada d'altres ingressos que hagen finançat l'activitat subvencionada amb indicació del seu import i procedència;
- els tres pressupostos que, en aplicació de l'article 31.3 de la Llei General de Subvencions, haja d'haver sol·licitat el beneficiari;
- La carta de pagament de reintegrament en el supòsit de romanents no aplicats, d'acord amb la normativa aplicable. A estos efectes l'ingrés s'haurà d'efectuar per mitjà de xec o transferència bancària al compte número 5534-6094-06-5225203754 del BSCH (Banc Santander Central Hispà), a favor del Servici Valencià d'Ocupació i Formació, identificant el número d'expedient.
3. Si l'import de la subvenció concedida fóra inferior a 60.000 euros, la justificació de la possible bestreta i/o el pagament de la subvenció es faran efectius al finalitzar l'acció subvencionada, prèvia presentació d'un compte justificatiu simplificat d'acord amb allò que s'ha assenyalat en l'article 75 del Reglament de la Llei General de Subvencions, a través de l'aplicació informàtica SIDEC, que haurà de ser descarregada per l'entitat beneficiària de la pàgina web www.servef.és.
El dit compte justificatiu simplificat inclourà la documentació següent:
a) una memòria d'actuació justificativa del compliment de les condicions imposades en la concessió de la subvenció, amb indicació de les activitats realitzades;
b) una relació classificada de les despeses i inversions de l'activitat, amb la identificació del creditor i del document, el seu import, data d'emissió, data de pagament i criteris de repartiment d'estos, així com la quantia imputada si és el cas.
Quan la persona física que emeta una factura siga la beneficiària de la subvenció, o forme part de la Comunitat de Béns beneficiària, s'haurà d'aportar necessàriament la mencionada factura fent-se constar expressament esta circumstància, no admetent-se esta en cas contrari.
c) un detall d'altres ingressos o subvencions que hagen finançat l'activitat subvencionada amb indicació de l'import i procedència;
d) si és el cas, la carta de pagament de reintegrament en el supòsit de romanents no aplicats, d'acord amb la normativa aplicable, que s'ingressarà en el mateix compte esmentat en el supòsit anterior.
En este cas el director territorial podrà requerir al beneficiari perquè aporte la resta de la documentació prevista en el número 2 d'este article, per a procedir a la seua comprovació a fi d'obtindre una evidència raonable sobre l'adequada aplicació de la subvenció.
Amb este fi se seleccionaran, a través de tècniques objectives de mostratge, un mínim d'un 10% de les subvencions concedides. Així mateix, per resolució del director territorial respectiu, es podran incloure en esta comprovació a les entitats que es considere oportú basant-se en les circumstàncies que pogueren concórrer.
4. Quan resulte preceptiu d'acord amb el que preveu els dos apartats anteriors, les despeses es justificaran amb còpia compulsada de les factures i la resta de documents de valor probatori equivalent en el tràfic jurídic mercantil o amb eficàcia administrativa. Els justificants originals es marcaran amb l'estampilla establida a este efecte en què s'indicarà la subvenció per a la justificació de la qual han sigut presentades i si l'import s'imputa totalment o parcialment a la subvenció. En este últim cas s'indicarà la quantia exacta que resulte afectada per la subvenció.
5. En el cas d'incloure PNL, per a cada empresa col·laboradora, s'haurà de remetre relació nominal dels alumnes diàriament assistents, amb el vistiplau de l'instructor i el nombre total d'hores.
6. El compte justificatiu hi haurà de presentar-se en el termini màxim de dos mesos des de la data de finalització de l'acció formativa subvencionada.
Haurà d'acompanyar-se a més la documentació justificativa de la inserció laboral realitzada en cas de compromís d'inserció o contractació, prenent-se en compte únicament per a acreditar esta, els contractes de duració igual o superior a tres mesos a jornada completa setmanal, o període de treball real equivalent, en cas de contractacions a temps parcial, que hauran de ser, com a mínim, de mitja jornada setmanal, independentment de l'activitat de què es tracte. En els mateixos termes, i en les accions amb compromís d'inserció únicament, es consideraran igualment vàlides les altes en el règim especial de treballadors autònoms.
Una vegada transcorregut dit termini sense que s'haguera efectuat la presentació de la indicada documentació, per la Direcció Territorial corresponent s'aplicarà allò que s'ha previst per a estos casos en el Reglament de la Llei 38/2003, de 17 de novembre, General de Subvencions.
7. La subvenció màxima que ha de percebre per l'entitat no podrà superar, en cap cas, la quantitat que resulte després de l'aplicació de les minoracions per hores i/o alumnes.
8. No s'acceptaran factures corresponents a exercicis diferents de l'any o anys en què es desenvolupe l'acció formativa.
9. Les despeses hauran de respondre a la naturalesa de l'activitat subvencionada, i hauran d'haver sigut efectivament pagades amb anterioritat a la finalització del període de justificació.
10. Els pagaments corresponents a la retribució dels formadors quan siguen efectuats directament per l'entitat beneficiària a la persona física interessada, es justificaran per mitjà del pertinent comprovant de la transferència bancària. En els altres casos es justificaran preferentment per mitjà del document de transferència bancària. En tot cas, per a despeses menors, acreditades per mitjà de rebuts, estos identificaran clarament el perceptor firmant d'estos.
11. En cap cas s'abonarà per docent, hora i alumne una quantitat superior a la quantia fixada per al mòdul econòmic "A" del programa corresponent, d'acord amb el que preveu l'article 16.1, en relació amb el 20.3 ambdós de la present Ordre.
Article 19. Rendiments financers
D'acord amb el que preveu l'article 19.5 de la Llei 38/2003, de 17 de novembre, General de Subvencions, els rendiments financers que es generen pels fons lliurats als beneficiaris, no incrementaran l'import de la subvenció concedida, en raó a l'escassa quantia d'estos i la dificultat de la seua aplicació a les activitats subvencionades i del seu seguiment i control.
CAPÍTOL III
Dels costos subvencionables
Article 20. Costos finançables i criteris d'imputació
Els costos finançables es distribuiran en:
1. Costos directes de l'acció formativa:
a) Les retribucions dels docents interns i externs podent-se incloure salaris, assegurances socials, dietes i despeses de locomoció i, en general, tots els costos imputables als docents en l'exercici de les activitats de preparació, impartició, tutoria i avaluació als participants de les accions formatives.
També es podran imputar costos de control de la qualitat de la docència. Este concepte haurà d'estar especificat en el projecte que acompanya a la sol·licitud de l'acció formativa, si es justificaran despeses per este. Les activitats de control de la qualitat de la docència podran ser exercides per personal no docent. Com a màxim, l'import que s'impute a este apartat serà el 10% dels costos reflectits en este punt.
Amb caràcter merament enunciatiu, i no limitador, es consideraran com a accions de control de la qualitat de la docència les sessions d'auto avaluació per a la millora contínua, l'elaboració de plans de millora, la identificació d'àrees de millores, les enquestes al professorat i a l'alumnat, etc.
Totes estes despeses hauran de presentar-se degudament desglossades per hores dedicades a l'acció a què s'imputen.
b) Les despeses d'amortització d'equips didàctics i plataformes tecnològiques, calculats amb criteris d'amortització acceptats en les normes de comptabilitat, així com el lloguer o arrendament financer d'estos, exclosos els seus interessos, suportats en l'execució de les accions formatives.
Estes despeses hauran de presentar-se degudament desglossades per acció formativa i s'imputaran pel nombre de participants en el cas d'ús individual dels equips o plataformes; en qualsevol altre cas s'imputaran per hores d'utilització.
c) Despeses de mitjans didàctics i/o adquisició de materials didàctics, així com les despeses en béns consumibles utilitzats en la realització de les accions formatives, incloent el material de protecció i seguretat. Així mateix, en el cas de teleformación, els costos imputables als mitjans de comunicació utilitzats entre formadors i participants.
Estes despeses hauran de presentar-se degudament desglossades per acció formativa i s'imputaran pel nombre de participants en el cas d'ús individual dels equips o plataformes; en qualsevol altre cas, s'imputaran per hores d'utilització.
d) Les despesesls de lloguer, arrendament financer, exclosos els seus interessos, o amortització de les aules, tallers i la resta de superfícies utilitzades en desplegament de l'acció.
Estes despeses hauran de presentar-se degudament desglossades per acció formativa i s'imputaran pel període de duració de l'acció.
Les despeses d'amortització es calcularan segons normes de comptabilitat generalment acceptades, aplicant-se el mètode d'amortització segons les taules aprovades pel Reglament de l'Impost de Societats.
e) Despeses d'assegurances d'accidents dels participants.
Estes despeses hauran de presentar-se desglossades per acció formativa i la seua imputació es farà pel nombre de participants.
f) Les despeses de publicitat per a l'organització i difusió de les accions formatives.
Estes despeses hauran de presentar-se degudament desglossades per acció formativa.
2. Costos associats de l'activitat formativa:
a) Els costos de personal de suport tant d'intern com extern i tots els necessaris per a la gestió i execució de l'activitat formativa.
Per este concepte seran imputables les despeses que es produïsquen tant en el període d'impartició del curs, com en els 15 dies anteriors al seu inici i els 15 dies posteriors a la seua finalització.
b) Les despeses financeres directament relacionats amb l'activitat subvencionada i que resulten indispensables per a l'adequada preparació o execució d'esta. No seran subvencionables els interessos deutors dels comptes bancaris.
c) Altres costos: Llum, aigua, calefacció, missatgeria, correu, neteja i vigilància.
De conformitat amb l'article 31, apartat 9, de la Llei 38/2003, de 17 de novembre, estos costos hauran d'imputar-se pel beneficiari a l'activitat subvencionada en la part que raonablement corresponga d'acord amb principis i normes de comptabilitat generalment admeses i, en tot cas, en la mesura que tals costos corresponguen al període en què efectivament es realitza l'activitat.
La suma dels costos associats no podrà superar el 20% dels costos de l'activitat formativa, esta limitació percentual s'aplicarà una vegada practicades les minoracions que per hores i/o alumnes pogueren correspondre en aplicació del que preveu la present Ordre.
3. Distribució de costos
A les despeses relacionades amb la docència i control de qualitat d'esta, consignades en l'apartat 1. a) d'este article, es podrà destinar com a màxim l'import assignat al mòdul A, de les especialitats de referència, vigents a 1/01/2008, recollits en la pàgina web del SERVEF, i per a la resta de les despeses arreplegades en els números 1 i 2 d'este mateix article, l'import assignat al mòdul B en la mateixa publicació, sempre que les especialitats disposaren dels dits mòduls, en qualsevol altre cas la resolució de concessió establirà els límits corresponents.
4. En tot cas, els costos subvencionables han de respondre a costos reals, efectivament realitzats, pagats i justificats per mitjà de factures o documents comptables de valor probatori equivalent.
5. No es considerarà despesa subvencionable en cap de les parts de la subvenció anteriorment citades, l'IVA o qualssevol altres impostos indirectes quan siguen susceptibles de recuperació o compensació per l'entitat beneficiària.
6. La justificació de les ajudes concedides a les universitats públiques a l'empara de la present Ordre s'ajustarà al que establix esta.
7. En cap cas el cost d'adquisició de les despeses subvencionables podrà ser superior al valor de mercat.
Article 21. Subcontractació
1. L'execució de les accions formatives serà realitzada directament pel beneficiari quant este siga un centre o entitat homologada, sense que puga subcontractar-la amb tercers.
Pel que fa a la Via 3 de l'article 23.1 d'esta ordre, únicament les empreses o associacions d'empreses podran subcontractar, per una sola vegada, fins al 100% la realització de l'activitat formativa.
En ambdós supòsits, queden fora d'este concepte la contractació, per part del beneficiari, del personal docent necessari per a la impartició de les accions formatives, per a la realització per si mateix de l'activitat subvencionada.
2. En tot cas, s'aplicarà als beneficiaris i contractistes els límits i obligacions establits en l'article 29 de la Llei 38/2003, de 17 de novembre, General de Subvencions, i en l'article 68 del Reglament de la dita Llei.
3. En el cas que l'entitat beneficiària subcontracte la impartició de la docència, sense perjuí del que establixen els apartats anteriors, la documentació justificativa relacionarà, per a cada docent, les seues dades personals, mòduls impartits, nombre d'hores i la quantitat abonada en concepte de salari en relació a les hores d'impartició de les accions formatives, avaluacions i revisions periòdiques dels alumnes, preparació de classes i tutoria.
Article 22. Causes específiques de minoració i reintegrament
1. L'alteració d'alguna de les característiques no essencials del projecte aprovat, l'incompliment d'algunes condicions establides en la resolució, la falta de justificació de la totalitat de les despeses subvencionades, i la concessió, després de la presentació de la sol·licitud, d'altres ajudes públiques o privades que en el seu conjunt superen el cost de l'activitat que ha de desenvolupar el beneficiari, tant si és imputable a la pròpia entitat, com a la subcontractada, podrà donar lloc a la minoració de la subvenció concedida.
2. En especial, a la vista de la documentació presentada, relativa a l'acció formativa desenvolupada per l'entitat, es procedirà a la minoració de la subvenció concedida en els supòsits següents:
a) No haver-se impartit la totalitat de les hores lectives aprovades per resolució. Es procedirà en este supòsit a la minoració corresponent tenint en compte el que establix l'article 38.3 de la present Ordre.
b) Per baixes dels alumnes:
La diferència entre el nombre d'alumnes establit en la resolució de concessió i els alumnes que finalitzen el curs, determinarà la minoració proporcional de la subvenció concedida, o de l'import de la subvenció resultant una vegada practicada la minoració per hores, si és el cas.
La baixa d'un alumne desocupat com a conseqüència de la seua contractació o inserció laboral, o d'un alumne ocupat a causa d'una modificació de les seues condicions de treball, no determinarà la minoració prevista per esta causa, amb independència del percentatge d'assistència a l'acció formativa.
Estes baixes s'acreditaran per mitjà de declaració responsable on conste el nom de l'empresa, la data de contractació i el número patronal, extrems que podran ser comprovats per l'administració, o per mitjà de l'alta en el Règim Especial de Treballadors Autònoms.
Durant el primer quart de la duració del curs, l'entitat podrà incorporar nous alumnes fins a completar el número que fixa la resolució de concessió, i substituir els alumnes que hagen sigut baixa amb noves altes.
Si els abandons tingueren lloc després del mencionat període s'admetran desviacions per acció formativa de fins a un 15% del nombre d'alumnes donats d'alta en este moment.
A fi de determinar la subvenció una vegada executada la formació, es considerarà que un alumne ha finalitzat la formació quan haja assistit, almenys, al 75% de la duració de l'acció formativa.
No es minorarà, així mateix la subvenció per la baixa de tres alumnes, que no disposen de la preparació suficient, apreciada pel tècnic d'enllaç, en el moment de realitzar la PNL.
Les minoracions pel concepte de baixes d'alumnes, es practicaran sobre totes les despeses recollides en l'article 20 d'esta ordre, a excepció dels relatius a la docència i control de la seua qualitat.
c) Per no haver-se justificat en els termes establits en l'Ordre i en la resolució de concessió d'ajudes la totalitat de les despeses subvencionades.
d) Per incloure, entre el personal docent, algun professor amb un perfil inferior al previst en el corresponent projecte formatiu. En este cas, la minoració s'efectuarà únicament respecte de la despesa corresponent al dit professor.
e) Per incomplir el compromís de realització de les PNL respecte del nombre d'alumnes participants en el curs a l'iniciar-se estes, la duració d'este període, o d'alguna de les clàusules establides en el conveni de col·laboració per a la realització d'estes pràctiques, correspondrà la minoració del 30% sobre el correctament justificat, una vegada aplicades les anteriors minoracions. Tot això sense perjuí de les responsabilitats que en cada cas pogueren exigir-se a l'entitat.
f) Per no haver-se acreditat íntegrament el compromís d'inserció assumit per l'entitat. Esta minoració s'aplicarà sobre el total de la subvenció concedida, o de l'import resultant després de practicar les minoracions oportunes, si és el cas, d'acord amb el grau d'incompliment del compromís d'inserció o contractació.
3. Seran causes específiques de desistiment sense efecte de la subvenció concedida i, si és el cas, de reintegrament d'esta
a) Percepció per part de l'entitat col·laboradora de qualsevol quantitat econòmica procedent de l'alumnat participant en els cursos.
b) Qualsevol altre motiu que perjudique el fi últim pel qual la subvenció haja sigut concedida i, en particular, l'incompliment dels criteris emanats de la present Ordre.
c) La falsedat de les dades contingudes en la declaració prevista en l'apartat 2 i 3 de l'article 18 de la present Ordre.
d) Incompliment de les condicions establides en la present Ordre per a la subcontractació.
Tot això sense perjuí del que preveu la Llei 38/2003, de 17 de novembre, General de Subvencions, quant a infraccions i sancions administratives en matèria de subvencions.
Capítol IV
De les vies de programació
Article 23. Vies de programació
1. Les vies de programació seran les següents:
a) Via 1. A través de centres col·laboradors homologats pel procediment previst en l'Ordre de 18 d'octubre de 1999, de la Conselleria d'Ocupació, per a l'homologació d'especialitats formatives i la seua impartició en centres col·laboradors de la Comunitat Valenciana, modificada per l'Ordre de 7 de gener de 2002 de la Conselleria d'Economia, Hisenda i Ocupació, per a les especialitats que consten en la resolució d'homologació en data anterior a la finalització del termini de presentació de sol·licituds.
b) Via 2. A través de resolucions o convenis de col·laboració basats en les necessitats formatives detectades per la Direcció General de Formació i Qualificació Professional que es considere oportú subscriure entre el SERVEF i les organitzacions empresarials, sindicals, o fundacions constituïdes per les dites entitats empresarials o sindicals entre els fins de les quals estiga la formació, diputacions, federacions d'entitats d'economia social, universitats públiques, entitats legalment autoritzades per a impartir estudis universitaris i aquelles entre les finalitats de les quals es trobe la col·laboració entre la universitat i les empreses, d'acord amb la normativa vigent, Instituts Tecnològics, així com altres Departaments de la Generalitat. La competència per a firmar estos convenis correspondrà al director general del SERVEF.
En este supòsit, les entitats hauran de comptar amb la preceptiva homologació amb anterioritat a la finalització del termini de presentació de sol·licituds.
c) Via 3.Projectes formatius a través d'empreses, associacions d'empreses o centres col·laboradors homologats, en què s'assumisca un compromís d'inserció o contractació almenys d'un 60% dels alumnes desocupats que finalitzen l'acció formativa. Este compromís serà de compliment obligatori una vegada finalitzada l'acció formativa i s'exigirà en les condicions arreplegades en l'article 18.6 d'esta ordre.
En el cas d'empreses, la contractació haurà de realitzar-se exclusivament en la pròpia empresa beneficiària de la subvenció, o en el grup d'empreses a què poguera pertànyer.
En el cas d'associacions d'empreses, la contractació haurà de realitzar-se en les empreses que integren l'organització.
Aquelles empreses que hagueren sigut subvencionades a través d'esta Via en els exercicis 2007 i/o 2008 i hagueren procedit a la contractació de l'alumnat i incorporació d'este a la seua plantilla, hauran d'acreditar que almenys el 70% de la seua plantilla mitjana és personal fix.
d) Via 4. A través de Centres Integrats Públics de Formació Professional perquè impartisquen accions formatives relacionades amb les famílies professionals que tinguen assignades.
2. Aquelles especialitats formatives el codi de les quals finalitze amb les lletres CCC podran programar-se assumint un compromís d'inserció laboral de l'alumnat almenys d'un 60% en l'ocupació a què es referix l'especialitat. El dit compromís serà de necessari compliment en els termes i condicions previstes en l'article 18.6 de la present Ordre, amb independència de l'existència o no de convocatòries públiques que habiliten per a l'exercici de les corresponents professions.
Article 24. Programació
Els cursos sol·licitats per les entitats a través de la Via 1 de programació s'impartiran tenint en compte la programació establida per comarques i províncies en l'annex II.
Article 25. Destinataris dels cursos
Els cursos es destinaren prioritàriament treballadors que, en l'iniciar-se el curs, estiguen desocupats i inscrits en els centres SERVEF d'Ocupació, sense perjuí de la participació en este de treballadors ocupats. Els treballadors desocupats hauran de suposar un percentatge no inferior al 60% del total de treballadors. En qualsevol cas els treballadors desocupats que complisquen el perfil requerit tindran preferència en la selecció dels alumnes respecte dels treballadors ocupats.
Així mateix tindran la consideració de col·lectius prioritaris a l'efecte de la seua participació en els cursos el de dones, el de persones amb discapacitat i el de treballadors de baixa qualificació, sempre que complisquen els perfils requerits.
En el cas d'accions formatives realitzades en el marc de la Via 3, els alumnes només podran ser desocupats.
Article 26. Sol·licitants
Podran sol·licitar les subvencions previstes en este programa les persones físiques o jurídiques previstes en l'article 8 que programen cursos, d'acord amb les vies previstes en l'article 23 de la present Ordre.
Capítol V
De les Pràctiques Professionals No Laborals (PNL)
Article 27. Àmbit d'aplicació
Els cursos que es prevegen realitzar a través de les vies 1, 2 i 3 de programació, llevat que el beneficiari de l'ajuda en el cas de la via 3 siga una empresa, i que tinguen una duració igual o superior a 250 hores, podran incloure, amb caràcter voluntari per a l'entitat organitzadora, un període de PNL com a part integrant de l'acció formativa i de la seua duració .
Article 28. Objectius
Les Pràctiques No Laborals tenen com a objectius, entre altres:
- Facilitar la inserció laboral de l'alumnat de Formació Professional per a l'ocupació per mitjà de la realització de pràctiques en centres de treball que reproduïsquen les condicions habituals de l'entorn empresarial.
- Complementar l'adquisició per l'alumnat de la competència professional aconseguida en el centre formatiu, per mitjà de la realització d'un conjunt d'activitats de formació identificades entre les activitats productives del centre de treball.
- Contribuir a l'èxit de les finalitats generals de la formació professional (adquisició de la competència professional característica de cada ocupació i una identitat i maduresa professional motivadora de futurs aprenentatges i adaptacions al canvi de qualificacions).
- Facilitar l'avaluació en els aspectes més rellevants de la competència professional adquirida per l'alumnat i, si és el cas, acreditar els aspectes més representatius de la competència requerida en l'ocupació (expressada pel perfil de cada ocupació), que no poden comprovar-se en el centre formatiu per exigir situacions reals de producció.
- Adquirir el coneixement de l'organització productiva corresponent al perfil professional i el sistema de relacions sociolaborals del centre de treball, a fi de facilitar la seua futura inserció professional.
Article 29. Programa formatiu
1. El centre formatiu elaborarà, d'acord amb el centre de treball en què es realitzen PNL, un programa formatiu en què necessàriament haurà de constar:
- Àrees o departaments del centre de treball en què participarà l'alumnat, amb la temporalització corresponent a cadascú.
- Desenvolupament de les activitats en cada àrea o departament, especificant:
· Activitats formativoproductives que han de servir per a executar o, si és el cas, completar la competència professional requerida en l'ocupació.
· Activitats d'avaluació que han de permetre a l'alumne demostrar la competència professional objecte d'acreditació i a l'instructor del centre de treball obtindre suficient evidència d'esta.
2. S'haurà de notificar als representants legals dels treballadors de les empreses on estiga prevista la realització de les PNL, el programa d'estes, així com les persones participants.
Article 30. Avaluació de les Pràctiques No Laborals
1. El centre de treball en què es desenvolupen les PNL designarà un instructor entre el personal qualificat d'esta per cada tres alumnes o fracció, i les funcions del qual seran les següents:
· Supervisar i recolzar tècnicament els alumnes en el desenvolupament de les pràctiques.
· Distribuir les tasques entre l'alumnat.
· Col·laborar en l'avaluació dels alumnes.
2. El centre de treball en què es desenvolupen les PNL, així com els instructors d'estes, podran sol·licitar i rebre del SERVEF un certificat acreditatiu de la seua col·laboració.
Article 31. Funcions i tasques
El seguiment i l'avaluació de l'alumnat seran realitzats per un professor-tutor del centre formatiu que haja impartit mòduls complets propis de l'especialitat, en col·laboració amb l'instructor del centre de treball.
Article 32. Conveni de col·laboració
1. A l'exclusiu objecte de la realització de les pràctiques no laborals en un centre de treball, serà necessària l'existència d'un conveni entre el SERVEF, el centre formatiu i l'empresa en què es realitzaran les PNL, o l'organització empresarial corresponent, d'acord amb el model normalitzat que es podrà descarregar de la pàgina web del SERVEF (www.servef.és), i que serà firmat pel director general del SERVEF, o persona en qui delegue.
Els referits convenis hauran de ser presentats davant de la corresponent direcció territorial d'Ocupació del SERVEF en el termini assenyalat en l'article 39.3 de la present Ordre, direcció que haurà de comprovar que el conveni reunix tots els requisits abans de la seua firma, prèvia apreciació de la seua oportunitat, pel director general del SERVEF, o persona en qui delegue.
Una còpia dels esmentats convenis serà remesa per l'administració firmant a la inspecció provincial de Treball corresponent.
2. El director general del SERVEF podrà desestimar la firma del conveni proposat quan considere que a través d'este no s'obtindran els objectius previstos de les Pràctiques No Laborals, i en especial quan no es complisquen els requisits de l'article 33.
3. Per a la selecció de la possible empresa on realitzar les PNL els centres formatius podran utilitzar els servicis de les Cambres de Comerç, Indústria i Navegació.
Article 33. Requisits
Les empreses en els centres de treball de les quals estiga prevista la realització de PNL deuran:
1. No distar més de 30 quilòmetres el centre de treball del centre formatiu, llevat que es justifique la seua necessitat i siga expressament autoritzada pel director territorial d'Ocupació del SERVEF.
2. Tindre personalitat jurídica diferent de la corresponent al dit centre formatiu.
3. Tindre una activitat principal pertanyent a sectors no relacionats amb la formació, excepte en el supòsit que la formació corresponga a la família professional de Docència i Investigació.
Article 34. Accés i període de realització
1. Les PNL, en aquells casos en què estiguen programades, es realitzaran en l'últim període del curs i la seua duració estarà compresa entre el 20% i el 40% del nombre d'hores total, idèntica per a tot l'alumnat.
2. Podran accedir a les PNL aquells alumnes que, fins a este moment, hagen seguit amb aprofitament el desenvolupament del curs.
3. Es procurarà que tots els alumnes realitzen simultàniament este període. Si per qualsevol causa resultara impossible la realització prevista de PNL per a tot l'alumnat, este completarà la duració prevista del curs en el centre formatiu.
En finalitzar les PNL els alumnes realitzaran en el centre formatiu les sessions d'avaluació a què siguen convocats.
Article 35. Relació alumne-centre de treball
1. La relació entre l'alumne i el centre de treball, com a conseqüència del conveni de col·laboració per a la realització de les PNL, no tindrà, en cap cas, naturalesa jurídica laboral o funcionarial. Per tant, els alumnes no podran percebre cap retribució per la seua activitat formativa, ni pels resultats que puguen derivar-se'n.
2. L'empresa no podrà cobrir, ni tan sols amb caràcter interí, cap lloc de treball en plantilla amb l'alumne que realitze activitats formatives en ella, llevat que s'establisca a este efecte una relació laboral de contraprestació econòmica per servicis contractats. En este cas, es considerarà que l'alumne abandona el «programa formatiu» en el centre de treball, i haurà de comunicar-se este fet per l'empresa o institució col·laboradora al professor-tutor, qui procedirà a donar de baixa a este alumne, ja que les PNL i la contractació han de quedar perfectament delimitades.
L'alumnat estarà cobert, en tot cas, per l'assegurança a què fa referència l'article 39.3.
A l'alumnat se li facilitaran la informació i formació adequada, així com equips i mitjans de protecció en matèria de Prevenció de Riscos Laborals.
Capítol VI
Normes relatives a la realització dels cursos de Formació
Article 36. Tècnics d'enllaç
El director territorial d'Ocupació del SERVEF corresponent assignarà a cada una de les entitats col·laboradores un tècnic que actuarà com a interlocutor entre estes i l'esmentada direcció territorial.
Dita tècnica tindrà entre les seues funcions:
- Informar l'entitat col·laboradora, per escrit, dels tràmits que ha de seguir al desenvolupar el curs.
- Estar informat de la realització de les proves de selecció i del seu contingut.
- Conéixer el començament i finalització de cada curs.
- Estar informat de les incidències succeïdes en cada curs.
- Dur a terme accions per a l'avaluació de l'acció formativa.
- Vetlar pel correcte desenvolupament del curs, proposant les mesures oportunes a l'entitat col·laboradora o a la direcció territorial si és el cas, inclosa la suspensió cautelar de l'acció formativa.
Article 37. Selecció de l'alumnat
1. L'entitat sol·licitant complimentarà la documentació relativa al perfil de l'alumnat de cada curs indicat en el programa oficial, i ho comunicarà al tècnic d'enllaç assignat pel SERVEF.
2. Les sol·licituds de preselecció de l'alumnat desocupat seran presentades per les entitats que impartisquen les accions formatives en el centre SERVEF d'Ocupació que els corresponga. En el supòsit que els dits centres no proporcionaren en el termini de 10 dies naturals, a partir de la sol·licitud, un nombre suficient de persones preseleccionades, l'entitat beneficiària podrà sol·licitar la indicada preselecció d'institucions autoritzades que contemplen entre els seus fins la intermediació entre l'oferta i la demanda de treballadors. En este cas, l'entitat col·laboradora, si ho estima oportú, podrà incorporar al procés de selecció les persones que considere convenient, que estiguen inscrites en un servici públic d'ocupació o sent treballadors ocupats li hagen sol·licitat la seua participació en l'acció formativa, i s'adeqüen als perfils predeterminats per a cada curs, en ambdós casos.
3. La data de la selecció serà acordada pel centre SERVEF d'Ocupació i l'entitat en funció, tant de les necessitats l'entitat, com de la possibilitat del referit centre de disposar dels candidats idonis. En tot cas, la dita data serà fixada en el termini màxim de quinze dies naturals a comptar de la sol·licitud de preselecció.
4. L'entitat sol·licitant haurà de comptar amb el personal tècnic, propi o extern, adequat que requerisca el procés de selecció dels participants en l'acció formativa.
5. Finalitzat el procés de selecció, es confeccionarà una acta firmada pel responsable d'este procés i el representant legal del beneficiari en què figuraran els noms d'aquelles persones preseleccionades, les que s'hagen presentat a les proves, el resultat d'estes, les que hagen sigut seleccionades per a realitzar el curs, que en un 60% seran treballadors desocupats, i les que formen part d'una llista de reserves. Una còpia de la dita acta haurà de ser remesa en el termini màxim de dos dies hàbils al centre SERVEF d'Ocupació que va realitzar la preselecció.
Article 38. Realització dels cursos
1. Els cursos hauran d'iniciar-se durant l'any 2009 i finalitzar, amb caràcter general, abans del 16 de novembre del mateix any, i no podrà iniciar-se cap curs si no s'han incorporat almenys la mitat dels alumnes aprovats per resolució.
En el cas que a l'entitat col·laboradora se li haja anticipat almenys el 75% de la subvenció concedida, el curs haurà de finalitzar abans del 30 d'abril del 2010, sense perjuí del que disposa el paràgraf següent.
En el cas que l'acció impartida siga a través de la Via 3 de programació la possibilitat de finalitzar abans del 30 d'abril del 2010, estarà condicionada que la duració de l'acció formativa siga superior a 300 hores, i que s'haja sol·licitat el màxim legal previst de la bestreta de la subvenció.
2. L'horari del curs en el període d'estada en el centre formatiu estarà comprés entre quatre i sis hores diàries, de dilluns a divendres, llevat que el director territorial d'Ocupació del SERVEF autoritze un altre horari. En cap cas es podrà autoritzar un horari inferior a 20 hores ni superior a 40 hores setmanals.
En el supòsit de PNL, l'horari s'adequarà, en la mesura que siga possible, a les condicions dels centres de treball en què es realitzen estes.
3. En el cas que haguera de reduir el nombre d'hores del curs a impartir, si l'especialitat formativa tinguera un referent ocupacional estructurat en unitats de competències la reducció s'efectuarà per unitats completes; si l'especialitat formativa no tinguera un referent ocupacional estructurat en unitats de competències, la reducció s'efectuarà per mòduls complets, no considerant-se impartit el curs la reducció del qual no s'haguera efectuat de la manera indicada.
Article 39. Documentació d'inici del curs
1. És preceptiva la comunicació fefaent per part de l'entitat beneficiària per qualsevol mitjà que deixe constància de la data de la recepció de la dita comunicació, inclòs el fax, de la data d'inici de cada curs als tècnics d'enllaç, amb indicació de l'horari, del lloc d'impartició i del nombre d'alumnes que comencen, tot això amb anterioritat a la dita data d'inici.
2. Amb independència de la via de programació contemplada, no podrà iniciar-se cap curs amb què es pretenga accedir a carnets professionals o altres activitats o professions regulades sense comptar prèviament amb l'autorització administrativa corresponent
L'entitat disposarà de 10 dies naturals des de l'inici del curs per a remetre a la direcció territorial que corresponga la documentació següent:
- L'acta de selecció, d'acord amb el model normalitzat, en què entre altres extrems es detallaran les actuacions realitzades respecte de la selecció dels alumnes.
- Relació nominal dels professors junt amb el seu currículum, ajustat al corresponent programa formatiu.
- La relació de participants que comencen l'acció, el nombre de la qual no podrà ser inferior a la mitat del que establix la resolució de concessió ni sobrepassar el nombre d'alumnes indicat en l'esmentada resolució, indicant la seua situació laboral.
- Conveni o convenis per a la realització de PNL, si és el cas.
- La pòlissa de l'assegurança d'accidents de l'alumnat, o si no n'hi ha la carta de garanties d'este, que serà sempre sense franquícia, els seus efectes s'estendran a la data d'inici del curs i comprendrà almenys la cobertura següent:
· Assistència mèdica, farmacèutica i hospitalària per quantia il·limitada de qualsevol accident durant l'horari de desenvolupament del curs, incloent les Pràctiques No Laborals i el temps necessari per al desplaçament dels alumnes des de la seua residència habitual al lloc d'impartició, tant del centre de Formació com, si és el cas, del centre en què es realitzen les pràctiques. El desplaçament haurà de cobrir qualsevol mitjà de locomoció.
· Indemnització mínima de 12.000 euros per defunció o invalidesa permanent derivats d'un accident en el curs o en el desplaçament.
· Indemnització diària dels alumnes derivada d'un accident en el curs que produïsca una impossibilitat temporal d'assistència. El període serà el que comprenga la dita incapacitat i fins a un màxim d'un any. La indemnització mínima serà de sis euros diaris.
· Indemnització a les empreses on es desenvolupen les PNL pels danys que els pogueren causar els alumnes en el seu desenrotllament.
L'entitat col·laboradora estarà obligada a mantindre la cobertura en l'assegurança d'accidents durant tot el període en què cada participant romanga d'alta en el curs.
Article 40. Control del desenrotllament del curs
1. Una vegada començat el curs i presentada la documentació anteriorment citada, l'entitat col·laboradora estarà obligada a aportar la següent documentació, d'acord amb les instruccions que li seran notificades amb anterioritat a l'inici del curs:
. Control d'assistència mensual que continga la firma diària de l'alumnat i del professorat assistent.
. Parts d'alta i baixa produïts. L'entitat només podrà substituir les baixes produïdes per noves altes durant el primer quart del curs.
. Comunicació d'incidències que es produïsquen en el desenrotllament de cada curs.
2. És causa d'exclusió dels alumnes:
. La falta d'aprofitament o l'obstaculització al normal desenrotllament del curs, amb el vistiplau previ del tècnic d'enllaç.
. Incórrer en tres faltes d'assistència no justificades en el mes. L'entitat impartidora de l'acció formativa farà efectiva la baixa del participant el dia lectiu següent, després de l'acumulació de les faltes mencionades.
Les faltes d'assistència justificades no computaran a estos efectes, llevat que siguen superiors al 30% de la duració de l'acció formativa.
3. Es considerarà que un alumne és alta en un curs sempre que haja tingut una presència efectiva almenys de cinc dies lectius.
4. Procedirà la suspensió cautelar del desenrotllament de l'acció formativa quan:
. El curs no estiga en funcionament.
. El personal tècnic docent o l'alumnat no estiguen presents ni en el centre formatiu, ni en els centres de desenvolupament de les PNL.
. El personal docent no responga al perfil assenyalat en cada un dels respectius programes formatius, o que haguera sigut objecte de valoració.
. L'alumnat estiga sent dedicat a funcions diferents de la formació o les PNL.
. El material de consum o els equips/les dotacions no es corresponguen amb els aprovats en la resolució.
. El nombre d'alumnes assistents a l'acció formativa siga inferior a la mitat del nombre d'alumnes indicat en la resolució de concessió de la subvenció.
. Qualsevol altra causa greu que afecte el normal desenvolupament de l'acció formativa.
Serà competent per a acordar la suspensió cautelar el director general del SERVEF o persona en qui delegue.
Article 41. Sobre la qualitat de la docència
Els tècnics d'enllaç i l'alumnat avaluaran la qualitat dels cursos de Formació Professional en què participen. Esta valoració es realitzarà a través de models normalitzats. L'entitat col·laboradora facilitarà l'accés i la realització de les oportunes proves, i serà informada del contingut i del resultat d'estes avaluacions de la qualitat de la formació desenvolupada en cada curs impartit per la mateixa.
Article 42. Finalització del curs
1. En el termini de 15 dies naturals des de la conclusió de cada curs, es presentarà una acta que continga l'aprofitament final de l'alumnat assistent.
2. El SERVEF, prèvia petició de forma telemàtica per les entitats beneficiàries de les ajudes, expedirà el corresponent certificat individualitzat d'aprofitament a les persones que hagen superat amb èxit el curs complet o algun mòdul, amb indicació dels mòduls formatius superats, la duració de cada un d'ells, així com la realització de PNL, la seua duració i l'empresa en què s'han desenvolupat. Així mateix s'indicaran les dades del registre del certificat.
Títol III
De les ajudes als alumnes
Article 43. Beneficiaris i quantia de les ajudes
1. Els alumnes desocupats participants en les accions de formació professional per a l'ocupació dirigida prioritàriament a treballadors desocupats, d'acord amb el que preveu l'article 2 apartats b) i c) de la present Ordre, podran sol·licitar, quan el curs s'impartisca en un nucli de població distant almenys sis quilòmetres del nucli de població de residència de l'alumne segons el Document d'alta i renovació de la Demanda d'ocupació, una ajuda de 0,19 € per quilòmetre. En el cas que el dit Document no arreplegara el nucli de població el tècnic d'enllaç emetrà un informe justificant la dita circumstància. Les distàncies es calcularan per mitjà del Mapa Oficial de Carreteres del Ministeri de Foment.
Si l'alumne desocupat haguera de desplaçar-se a cent, o més, quilòmetres per a assistir al curs, tindrà dret a una ajuda en concepte d'allotjament i manutenció de 66,90 euros/dia lectiu.
Si l'alumne desocupat haguera de desplaçar-se a cinquanta, o més, quilòmetres per a assistir al curs, tindrà dret a una ajuda en concepte de manutenció de 9'70 euros/dia lectiu.
Així mateix, els alumnes desocupats amb discapacitat, a més, tindran dret a una ajuda d'una quantia de 6,40 euros per dia lectiu.
2. L'alumne tindrà dret a l'ajuda, en les condicions establides en el paràgraf anterior, indistintament durant la realització del curs en el Centre de Formació o en les Pràctiques No Laborals.
3. Les entitats cooperaran en la tramitació de les ajudes que sol·liciten els seus alumnes en la forma que s'establisca per la Direcció General de Formació i Qualificació Professional del SERVEF.
Article 44. Presentació de sol·licituds, documentació i termini
1. Els alumnes que desitgen accedir a l'ajuda prevista la sol·licitaran per mitjà d'instància dirigida al director territorial d'Ocupació del SERVEF de la província en què s'impartix el curs, utilitzant per a això els models normalitzats facilitats a este efecte.
Les instàncies aniran necessàriament acompanyades dels documents següents:
a) Fotocòpia del document nacional d'identitat del sol·licitant.
b) Fitxa de manteniment de tercers, segons model normalitzat.
c) Certificat, en el supòsit de patir una minusvalidesa emés per l'òrgan o organisme competent, en què s'acredite el seu estat.
2. L'esmentada documentació es presentarà en el termini d'un mes, a partir de l'endemà de la seua incorporació en el curs en qüestió o a l'inici de les PNL, en qualsevol dels registres del SERVEF o en qualssevol altra de les formes establides en l'article 38.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.
3. Quan la sol·licitud no reunisca els requisits establits en la present Ordre o no s'acompanye la documentació que d'acord amb esta resulte exigible, de conformitat amb el que preveu l'article 71 de l'Esmentada Llei 30/1992, segons redacció donada per la Llei 4/1999, es requerirà al sol·licitant perquè, en un termini de 10 dies, esmene la falta o acompanye els documents necessaris, amb indicació que, si així no ho fera, se li tindrà per desistit de la seua petició, prèvia resolució que haurà de ser dictada en els termes que preveu l'article 42 de la mencionada Llei.
Vista la proposta efectuada per l'òrgan instructor, el director general de SERVEF, o òrgan en qui delegue, dictarà la resolució procedent
Article 45. Obligacions dels alumnes
1. Els participants en accions de les previstes en la present Ordre estan obligats a assistir a les classes de forma regular i contínua i seguir amb aprofitament l'acció formativa.
2. És causa d'exclusió dels alumnes i de pèrdua, si és el cas, del dret a la corresponent ajuda econòmica, incórrer en tres faltes d'assistència no justificades en un mes o no seguir el curs amb aprofitament a criteri del responsable d'este.
3. L'entitat impartidora de l'acció formativa farà efectiva la baixa del participant el dia lectiu següent, després de l'acumulació de les faltes mencionades.
Les faltes d'assistència justificades no computaran a estos efectes, llevat que el seu nombre siga superior al 30% de la duració de l'acció formativa.
Els alumnes no percebran les beques corresponents als dies lectius que sense causa justificada, hagen deixat d'assistir al curs. Així mateix, tampoc es percebran les ajudes de transport i manutenció dels dies d'absència, siguen o no justificades.
Article 46. Resolució i recursos
1. El director general del SERVEF, o òrgan en qui delegue, resoldrà les sol·licituds de subvencions que els alumnes formulen a l'empara de la present Ordre.
2. El termini màxim per a resoldre i notificar la resolució procedent serà de sis mesos a comptar de la presentació de la sol·licitud en qualsevol dels registres d'entrada del SERVEF.
3. Una vegada transcorregut el termini anterior sense que s'haja dictat i s'haja notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat; i això sense perjuí que subsistisca l'obligació legal de resoldre sobre la petició formulada.
4. La resolució de concessió de les ajudes fixarà expressament la quantia que es concedirà, i s'adoptarà en funció dels dies del curs, sempre que existisca disponibilitat pressupostària. La resolució procedent es notificarà als interessats en els termes que preveu l'article 58 de la Llei 30/1992, abans mencionada.
5. Les resolucions que es dicten a l'empara del que preveu el present article esgoten la via administrativa, i contra elles podrà interposar-se els recursos indicats en el número 6 de l'article 15 de la present Ordre.
6. Les ajudes econòmiques seran abonades als alumnes que hagen finalitzat el curs, amb justificació prèvia dels dies realment assistits per estos, justificació que haurà de ser presentada per l'entitat impartidora del curs en el termini assenyalat en l'article 42.1 d'esta ordre.
DISPOSICIONS ADDICIONALS
Primera
L'eficàcia de la present convocatòria queda condicionada a l'existència de crèdit adequat i suficient en el Pressupost de la Generalitat per a l'exercici 2009.
Amb este fi, una vegada publicada la llei de Pressupostos de la Generalitat per a l'any 2009, s'autoritza el director general del Servici Valencià d'Ocupació i Formació perquè mitjançant una Resolució faça públiques les línies pressupostàries i l'import global màxim a càrrec del qual es concediran les subvencions previstes en la present convocatòria, els seus possibles increments, així com l'esgotament del corresponent import, així com a redistribuir els imports fixats per a cada via de programació d'acord amb les necessitats que es plantegen.
No es dictarà cap resolució de concessió fins que no s'haja publicat en el Diari Oficial la mencionada resolució.
Segona
El Servici Valencià d'Ocupació i Formació informarà el Consell Valencià de Formació Professional de les subvencions concedides a l'empara de la present Ordre.
Tercera
En allò no previst en la present Ordre s'aplicarà el Reial Decret 395/2007, de 23 de març, pel qual es regula el subsistema de formació professional per a l'ocupació, l'Orde TAS/718/2008, de 7 de març, que desenvolupa el citat Reial Decret en matèria de formació d'oferta i s'establixen les bases reguladores per a la concessió de subvencions públiques destinades al seu finançament. La Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el Reglament de l'esmentada Llei així com el Text Refós de la Llei d'Hisenda Pública de la Generalitat aprovat per Decret Legislatiu de 26 de juny de 1991, del Consell de la Generalitat, en allò que no s'opose a les anteriors.
Quarta
D'acord amb el que preveu l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, esta ordre no necessita de la seua notificació a la Comissió Europea perquè no reunix tots els requisits de l'apartat u de l'article 87 del Tractat CE, alhora que els beneficiaris de les accions formatives a impartir són treballadors desocupats, als quals facilita una qualificació professional que facilita la seua inserció laboral, en conseqüència les ajudes previstes en esta no complixen amb el requisit de l'avantatge econòmic per a una empresa ni amb el falsejament de la competència afectant els intercanvis comercials entre els estats membres.
DISPOSICIONS FINALS
Primera
Es faculta el director general del SERVEF per a dictar totes aquelles resolucions i instruccions que siguen necessàries per al desenrotllament i l'execució del que disposa la present Ordre.
Segona
La present Ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra el present acte, que posa fi a la via administrativa, podran els interessats interposar recurs contenciós administratiu en el termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant d'este mateix òrgan en el termini d'un mes computat en els termes ja dites, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.
En el cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.
València, 30 de desembre de 2008
El vicepresident segon i conseller d'Economia, Hisenda i Ocupació,
GERARDO CAMPS DEVESA
ANNEX I
Criteris per a la valoració de les sol·licituds d'ajuda,
acollides a la via 1 de programació prevista en la present Ordre
de la Conselleria d'Economia, Hisenda i Ocupació.
1. Comprovació prèvia a la valoració.
Els tècnics del SERVEF comprovaran que l'entitat sol·licitant ha presentat, dins del termini establit a este efecte, tota la documentació que amb caràcter obligatori exigix l'article 10.2 de la present Ordre. Així mateix, comprovaran que la dita documentació és correcta o, si és el cas, que ha sigut completada o han sigut esmenats els possibles defectes. També comprovaran que l'entitat complix els requisits exigits per esta norma i per la Llei General de Subvencions per a ser possible beneficiària de la subvenció sol·licitada.
La carència de qualsevol dels aspectes indicats en el paràgraf anterior, suposarà la inadmissió o la declaració de desistiment, amb l'arxiu en ambdós casos, de la sol·licitud integra, és a dir, de totes les accions formatives sol·licitades per l'entitat.
2. Valoració tècnica
En la fase de valoració tècnica, els tècnics del SERVEF valoraran els criteris indicats en l'article 14.2.A) de la present Ordre.
2.1. Comprovació dels requisits exigits a l'acció formativa.
En esta etapa es comprovarà el següent:
- que l'acció formativa s'adequa a la programació establida en l'annex II;
- que l'entitat es troba homologada, per a l'especialitat formativa sol·licitada, abans de l'inici del termini de presentació de sol·licituds;
- que no se supera el número de 6 accions a impartir en la mateixa aula;
- que el nombre d'alumnes sol·licitat per l'entitat s'adequa a allò que s'ha exigit per la present Ordre, així com al que establix l'homologació de l'aula que cal utilitzar;
- que el personal docent proposat complix els requisits mínims exigits pel programa de l'especialitat respecte del nivell acadèmic/titulació i que a més posseïx una formació metodològica de 100 hores com a mínim.
La carència de qualsevol dels aspectes indicats en este apartat suposarà la denegació de l'acció formativa sol·licitada.
2.2. Grau d'inserció aconseguit per l'entitat en l'últim exercici
Es determinarà a través de la inserció laboral derivada de les gestions realitzades per l'entitat mesura sobre alumnes finalitzats en cada una de les accions formatives aprovades a l'entitat en l'últim exercici, en aplicació del que disposa la present Ordre de la Conselleria d'Economia, Hisenda i Ocupació.
En els casos en què les entitats hagen assumit en l'exercici anterior un compromís formal d'inserció o contractació d'alumnes, la Direcció General de Formació i Qualificació Professional bolcarà informàticament els resultats d'inserció de les accions formatives.
Aquelles entitats que voluntàriament desitgen aportar dades sobre inserció d'alumnes que hagen finalitzat accions formatives de l'exercici anterior sense compromís formal d'inserció, hauran d'adjuntar a les sol·licituds d'ajuda per a l'exercici actual, les còpies de contractes laborals realitzats després de la finalització del curs. Els contractes, per a acreditar la inserció, hauran de ser a jornada completa setmanal i de duració igual o superior a tres mesos, o període de treball real equivalent en el cas de contractacions a temps parcial, independentment de l'activitat de què es tracte. Així mateix, la Direcció General de Formació i Qualificació Professional podrà bolcar informàticament els resultats d'inserció de les accions formatives.
S'atorgarà una puntuació d'un tant si no es disposa de dades de les accions impartides per l'entitat durant l'exercici anterior, com si no les ha impartides.
Este criteri es valorarà considerant el percentatge d'alumnes inserits sobre els finalitzats en totes les accions formatives impartides per l'entitat durant l'exercici anterior.
La puntuació serà la següent:
Percentatge d'inserció Puntuació
Major del 50% 5
Entre 25-50% 3
Menor del 25% 1
2.3. Resultat de l'avaluació realitzada pels alumnes (EFO).
Es puntuarà a les entitats en funció de l'avaluació resultant de les enquestes EFO, realitzada respecte de les accions formatives finalitzades en l'exercici 2008, o, si no n'hi ha, de les finalitzades en l'exercici 2007.
Este criteri es valorarà considerant la mitjana aritmètica dels valors obtinguts en les enquestes EFO, emplenades per l'alumnat participant en les accions formatives d'esta àrea professional que la sol·licitada per l'entitat, desenrotllades durant els exercicis mencionats, segons el barem següent:
Valor EFO Puntuació
De 4,67 a 5 4
De 4,45 a 4,66 3
De 4,23 a 4,44 2
De 2,51 a 4,22 1
D'1 a 2,50 0
En el cas que l'entitat no haja realitzat durant els exercicis mencionats cap acció formativa de la mateixa àrea professional que la sol·licitada, o no es dispose de les dades, s'assignarà una puntuació de dos.
L'obtenció d'un zero en la valoració d'este criteri determinarà la denegació de l'acció formativa sol·licitada.
2.4. Resultat de l'avaluació realitzada pels tècnics d'enllaç (EFOTEC)
Es puntuarà a les entitats en funció de l'avaluació resultant dels qüestionaris EFOTEC, realitzada respecte de les accions formatives finalitzades en l'exercici 2008, o, si no n'hi ha, de les finalitzades en l'exercici 2007.
Este criteri es valorarà considerant la mitjana aritmètica dels valors obtinguts en els qüestionaris EFOTEC, omplits pels tècnics d'enllaç de les accions formatives de la mateixa àrea professional que la sol·licitada per l'entitat, desenvolupades durant els exercicis mencionats, segons el barem següent:
Valor EFOTEC Puntuació
De 4,67 a 5 4
De 4,45 a 4,66 3
De 4,23 a 4,44 2
De 2,51 a 4,22 1
D'1 a 2,50 0
En el cas que l'entitat no haja realitzat durant els exercicis mencionats cap acció formativa de la mateixa àrea professional que la sol·licitada, o no es dispose de les dades, s'assignarà una puntuació de dos.
L'obtenció d'un zero en la valoració d'este criteri determinarà la denegació de l'acció formativa sol·licitada.
2.5. Realització de pràctiques no laborals.
L'entitat sol·licitant podrà demanar la col·laboració de les empreses per a contribuir a l'èxit de les finalitats de la formació professional per a l'ocupació, a través de la realització de pràctiques no laborals en estes.

\* \* \* \* \*

\* \* \* \* \*

2.6. Acreditació de normes de qualitat.
2.7. Acreditació com a entitat autoritzada per a impartir cicles formatius de formació professional del sistema educatiu, o condició d'Institut Tecnològic.
3. Valoració material
Aquelles sol·licituds que hagen superat els llindars mínims en la valoració tècnica, seran objecte d'una valoració material a càrrec de l'òrgan col·legiat, que afectarà:
3.1. L'experiència professional i docent del professorat
L'experiència professional i docent del professorat proposat per l'entitat per a impartir l'acció formativa s'avaluarà a través dels següents indicadors:
a) Experiència professional demostrada pels docents en relació amb la matèria objecte de l'acció formativa.
Puntuació
Més de quatre anys d'experiència professional 4
Entre més de tres anys i quatre anys 3
Entre més de dos anys i tres anys 2
Entre un i dos anys 1
Menys d'un any d'experiència o sense explicitar 0
b) Experiència docent demostrada.
Puntuació
Més de quatre anys d'experiència docent 4
Entre més de tres anys i quatre anys 3
Entre més de dos anys i tres anys 2
Entre un i dos anys 1

\* \* \* \* \*
Menys d'un any d'experiència o sense explicitar 0
Nota: un any és equivalent a 400 hores d'impartició.
La puntuació d'este apartat s'obtindrà com a resultat de la mitjana aritmètica dels seus dos subapartats a) i b). En cas de no aconseguir la puntuació mínima d'«un» en ambdós indicadors, es denegarà l'acció formativa sol·licitada.
3.2. L'oportunitat de l'acció.
Per a valorar este criteri es tindran en compte els següents indicadors:
3.2.1. La capacitat del centre
Capacitat de l'entitat per a garantir la disponibilitat dels recursos humans i materials especificats en el projecte, amb anterioritat al començament previst del curs.
Es tindrà en compte la infraestructura de l'entitat (disponibilitat d'instal·lacions i equips) per a impartir la totalitat dels cursos sol·licitats.
Es denegaran per este motiu totes les sol·licituds de l'entitat que sobrepassen la seua capacitat, de manera que s'adeqüe la programació anual de les accions formatives concedides al centre amb la seua capacitat formativa real.
3.2.2. El compliment de la programació
Grau de compliment de les obligacions contretes amb la Direcció General en la programació de les accions formatives en l'exercici anterior, pel que fa a la impartició de la programació aprovada, i en les condicions previstes en el projecte i/o previstes en la resolució d'aprovació.
Per a valorar este criteri es tindran en compte les renúncies als cursos concedits i els motius al·legats per l'entitat que justifiquen tal circumstància; els casos d'incompliment real d'impartició de les accions que no hagen sigut objecte de comunicació per l'entitat; així com, si és el cas, les anomalies observades en el desenvolupament del curs.
Es considerarà incompliment greu de l'entitat i, per tant, es valorarà negativament, motivant la denegació de la sol·licitud, haver renunciat a un percentatge superior o igual al 60% dels cursos resolts favorablement a l'entitat per la Direcció General de Formació i Qualificació Professional, a través de qualssevol de les vies de programació previstes en la convocatòria de l'exercici anterior; així com no haver mantingut el percentatge d'inserció dels alumnes durant un període mínim de tres mesos a jornada completa setmanal, o període real de treball equivalent en el cas de contractacions a temps parcial, independentment de l'activitat de què es tracte, per a aquelles entitats que van assumir un compromís formal d'inserció durant l'exercici anterior.

\* \* \* \* \*
Els indicadors considerats en els apartats 3.2.1, i 3.2.2 d'esta fase de valoració material, no formaran part de la puntuació final del procés de valoració. No obstant això, serà motiu de denegació de l'acció formativa sol·licitada, el fet que es valore algun de dites apartats amb una valoració negativa (puntuació 0).
4. Valoració final del procés
Les sol·licituds que superen els llindars mínims indicats en els criteris de valoració tècnica i material, obtindran una valoració final que serà el resultat de ponderar els valors dels diferents apartats de la manera següent: